stanford-oval/wikipedia huggingface dataset:
Sergei Lavrov
Omaisuus

Tammikuussa 2020 The Insider -lehti julkaisi  selvityksen Lavrovin kiinteistöomistuksista. Lavrovin maaseutuasunto sijaitsee Moskovan ulkopuolella Žukovkan kylässä Landschaft-nimisessä huvilakylässä. Lavrovin naapurustossa asuu useita merkkihenkilöitä, kuten esimerkiksi Ukrainasta Maidanin kansannousun jälkeen paennut ex-presidentti Viktor Janukovytš. Lavrovin toinen asunto on Moskovan keskustassa Švedski tupikilla eli Ruotsalaisella umpikujalla. Osoitteessa sijaitsee talo, joka tunnetaan myös lempinimellä ”Putinin ystävien talo”. Yhteensä Lavrovin kiinteistöomistusten arvo on arviolta yli 600 miljoonaa ruplaa (hieman yli 8 miljoonaa euroa).
Yksityiselämä

Lavrovin isä on armenialainen ja äiti venäläinen.
Lavrov puhuu venäjän lisäksi englantia, ranskaa ja sinhalia. Lavrov on naimisissa ja hänellä on tytär. Lavrovin tytär Jekaterina syntyi vuonna 1982 New Yorkissa, sillä sujuvasti englantia puhuva Lavrov oli tuolloin töissä Neuvostoliiton YK-edustustossa New Yorkissa. Virallisten tietojen mukaan Jekaterina Lavrova asuu nykyisin Moskovassa, tekee työtään antiikin ja taiteen parissa ja on naimisissa liikemies Aleksandr Vinokurovin kanssa.
Lavrov on tupakoitsija. Alkujaan hän poltti neuvostovalmisteisia Prima-savukkeita, mutta 2000-luvun alussa ollessaan YK-diplomaattina New Yorkissa hän siirtyi amerikkalaisiin Parliament-savukkeisiin. YK:n päärakennus julistettiin savuttomaksi, mutta Lavrov jatkoi ketjupolttamistaan omassa työhuoneessaan, eikä maailmanjärjestö kyennyt sitä estämään.
Aiheesta muualla

Kuvia tai muita tiedostoja aiheesta Sergei Lavrov Wikimedia Commonsissa
Sitaatteja aiheesta Sergei Lavrov Wikisitaateissa
Shampoo (yhtye)

Shampoo oli brittiläinen kahden naisen pop-duo, joka levytti vuosina 1993–2000. Yhtyeen jäsenet olivat Jacqui Blake ja Caroline "Carrie" Askew.
Jacqui Blake ja Carrie Askew tapasivat teini-ikäisinä koulussa Plumsteadissa. 1990-luvun alussa he alkoivat kirjoittaa Manic Street Preachersin ensimmäistä fanilehteä, jonka nimi oli Last Exit. Molemmat esiintyivät sittemmin Manic Street Preachersin ”Little Baby Nothing”-singlen videolla. Shampoon ensimmäinen single ”Blisters and Bruises” julkaistiin vuonna 1993. Tämä ja seuraava single ”Bouffant Headbutt” saivat hyvät arvostelut lehdissä kuten NME ja Melody Maker, mutta jäivät huomaamatta laajalta yleisöltä.
Kaksi ensimmäistä singleä olivat puhdasta tyttö-punkia, mutta seuraavana vuonna he julkaisivat menestyksekkäimmän kappaleensa ”Trouble” ja levyn ”We Are Shampoo”, jotka olivat enemmän pop-henkisiä. Asenteellinen musiikki toi faneja sekä pop- että rock-musiikin ystävien joukosta. Shampoon seuraava levy ”Girl Power” julkaistiin vuonna 1995, mutta siihen mennessä yhtye oli lähes tyystin unohdettu. Käsite ”Girl Power” oli Helen Loven singleltä Formula One Racing Girls ja sen teki tunnetuksi paria vuotta myöhemmin Spice Girls.
Vaikka Shampoo ei enää kerännyt menestystä kotimaassaan, se oli hyvin suosittu Japanissa ja yhtyeen jäsenet nousivat Britannian rikkaimpien naisten listaan vuonna 1995. Yhtyeen suosio Japanissa saattaa selittyä sen viehtymyksellä kaikkea pinkkiä, muovista ja kitschiä kohtaan. Yhtyeen kolmas levy ”Absolute Shampoo” julkaistiin vain Internetissä ja yhtye lopetti toimintansa pian tämän jälkeen.
Diskografia > Singlet

| --- | --- |
Single: Sijoitus Isossa-Britanniassa
"Blisters and Bruises": -
"Bouffant Headbutt": -
"Trouble": 11
"Viva La Megababes": 27
"Delicious": 21
"Trouble" (uudelleenjulkaisu): 36
"Girl Power": 25
"I Know What Boys Like": 42
"War Paint": Julkaistu vain Japanissa
"Yea Yea Yea (Tell Me Baby)": Julkaistu vain Japanissa
Diskografia > Levyt

| --- | --- |
Nimi: Muuta tietoa
We Are Shampoo	(1994): UK #45
Delicious (1994): Vain Japanissa. Sisältää B-puolet ja harvinaisia kappaleita.
Girl Power (1996): 
Shampoo Or Nothing (1995): Japanissa julkaistu versio levystä Girl Power
The Greatest (1998): Julkaistu vain Japanissa
Absolute Shampoo (2000): Julkaistu vain Internetissä
Kappaleluettelo > We Are Shampoo

Trouble
Delicious
Viva La Megababes
Dirty Old Love Song
Skinny White Thing
Glimmer Globe
Shiny Black Taxi Cab
Me Hostage
Game Boy
House Of Love
Shampoo You
Saddo
Kappaleluettelo > Girl Power/Shampoo Or Nothing

Girl Power
News Flash
I Know What Boys Like
Bare Knuckle Girl
Zap Pow
War Paint
You Love It
Boys Are Us
We Play Dumb
I'm Gonna Scream
Don't Call Me Babe
Girl Power (Extended Version) (Bonus Track On 'Shampoo Or Nothing')
War Paint (Extended Version) (Bonus Track On 'Shampoo Or Nothing')
I know What Boys Like (Extended Version) (Bonus Track On 'Shampoo Or Nothing')
Kappaleluettelo > Absolute Shampoo

Shampoo's Cupboard
Inspector Gadget
Sod The Neighbours
Take A Break
Dont Remember
Terrorist TV
First Class
Star Of The Show
Jet Lag
Love Hate Baby
Sid
Kappaleluettelo > Singlet/B-puolet

Blisters & Bruises
Paydirt
I Love Little Pussy
Bouffant Headbutt
Excellent
Monster
We Don't Care
School Is Boring
Girls 'Round Here
Kinky Ken
Outta Control
Cars
Top Of The Pops
Yea Yea Yea (Tell Me Baby)
Kappaleluettelo > Mixaukset/live-esiintymiset/yms

Trouble - Now Ex Mix
Trouble - Detention Mix
Trouble - Karaoke Version
Viva La Megababes - Extended Mix aka 'US Extended Mix'
Viva La Megababes - Karaoke Version
Delicious - Karaoke Version
Excellent - Live, Recorded at The Grand April 95
Girl Power - Extended Version
I Know What Boys Like - Extended Version
I Know What Boys Like - Hed Boys Seka Mix
I Know What Boys Like - Hed Boys Party Dub Mix
War Paint - Extended Version
War Paint - Karaoke
Yea Yea Yea (Tell Me Baby) - Karaoke Mix
Aiheesta muualla

Fani-sivusto
Springfield (Illinois)

| Springfield |
| --- | --- |

 lippu

 Koordinaatit: 39°48′5″N, 89°38′36″W 
Valtio:  Yhdysvallat
Osavaltio:   Illinois
Piirikunta:  Sangamon
Hallinto:  
 – Pormestari:  Jim Langfelder (D)
Pinta-ala:  
 – Kokonaispinta-ala:  174,79 km²
 – Josta vettä:  16,38 km² 
Korkeus:  170 m
Väkiluku (2010):  116 250
 – Väestötiheys:  743,49 as./km²
 – Metropolialue:  211 752
Aikavyöhyke:  UTC-6 (kesäaika UTC-5)
Motto::  Home of Lincoln
 
 http://www.springfield.il.us/ 
Infobox OKVirheellinen NIMI-arvo: 
Springfield on Keskilännessä sijaitsevan Illinoisin osavaltion pääkaupunki. Kaupungin asukasluku vuonna 2013 oli 117 006 ja pinta-ala 175 km², josta vettä on 16 km². Springfield perustettiin vuonna 1819 ja siitä tuli Illinoisin pääkaupunki 1837.
Asukkaat

Kaupungin asukkaista 72 prosenttia on valkoisia, 19,8 prosenttia mustia ja 2,65 prosenttia latinalaisamerikkalaisia. 6,27 prosenttia puhuu myös muita kieliä kuin englantia. 97,9 prosenttia asukkaista on Yhdysvaltain kansalaisia. Kaupungin väestön keski-ikä on 38,6 vuotta.
Kuvia kaupungista

Illinois State Capitol.
Abraham Lincolnin presidentillinen kirjasto ja museo.
Lincolnin hauta.
Shades of God

| Shades of God Paradise Lost |
| --- | --- | --- |

Studioalbumin tiedot
 Äänitetty : Longhome-studiot, maaliskuu 1992 – huhtikuu 1992
 Julkaistu: 14. kesäkuuta 1992
 Tuottaja(t): Simon Efemey
 Tyylilaji: doom metal, death metal, goottimetalli
 Kesto: 54.49
 Levy-yhtiö: Music for Nations
Paradise Lostin muut julkaisut
| Gothic 1991 | Shades of God 1992 | Icon 1993 |
Shades of God on englantilaisen Paradise Lost -yhtyeen kolmas studioalbumi vuodelta 1992. Yhtyeen tyyli oli hiljalleen muuttumassa ensilevyjen raaemmasta ilmaisusta kohti puhtaampaa ilmaisua, mutta albumin kappaleet ovat siitä huolimatta pitkiä ja raskaita doom metal -kappaleita, joissa laulaja Nick Holmes murahtelee puhtaamman laulun sijasta. Yhtyeen suurimpiin ja tunnetuimpiin hitteihin kuuluva ”As I Die” julkaistiin alun perin vain cd- ja kasettiversioiden mukana, vinyylipainoksesta kappale jätettiin pois. Syynä tähän oli Greg Mackintoshin mukaan se, että muut jäsenet eivät pitäneet kappaleesta. "As I Die" osoittautui kuitenkin niin suosituksi, että yhtye julkaisi kappaleen samannimisen EP:n myötä, ja teki kappaleesta myös ensimmäisen videonsa. Video tehtiin lisäksi myös albumin kappaleesta ”Pity the Sadness”.
Shades of God ja As I Die -EP tekivät yhtyettä entistä tunnetummaksi Euroopassa. Ennen levyn julkaisua Paradise Lost vieraili Suomessakin, soittaen Helsingin Kulttuuritalolla 16. maaliskuuta 1992 Sepulturan kanssa.
Paradise Lost oli kappaleellaan "No Forgiveness" mukana myös musiikkilehti Kerrang!'in julkaisemalla neljän kappaleen split-singlellä, joka sisälsi yhden kappaleen eri artisteilta. Split-single julkaistiin 1992.
Kappaleet

Sävellykset ja sanoitukset: Nick Holmes ja Greg Mackintosh.
Mortals Watch the Day – 05.12
Crying for Eternity – 07.05
Embraced – 04.29
Daylight Torn – 07.54
Pity the Sadness – 05.05
No Forgiveness – 07.37
Your Hand in Mine – 07.08
The Word Made Flesh – 04.41
As I Die – 03.49
Kokoonpano

Nick Holmes – laulu
Greg Mackintosh – kitara
Aaron Aedy – kitara
Steve Edmondson – basso
Matthew Archer – rummut
Kokoonpano > Vierailijat

Robert John Godfrey – koskettimet
Sarah Marrion – naislaulu
Dave McKean – studioalbumin, sekä EP:n kannen ja taiteen suunnittelu, sekä toteutus
George Chin – yhtyeen valokuvaus
As I Die -EP (1993)

| As I Die Paradise Lost |
| --- | --- | --- |

EP-levyn tiedot
 Äänitetty : Longhomes-studiot, maalis–huhtikuu 1992
 Julkaistu: 6. huhtikuuta 1993
 Tuottaja(t): Simon Efemey
 Tyylilaji: death/doom, goottimetalli
 Kesto: 19.38
 Levy-yhtiö: Music for Nations
As I Die -EP (1993) > Kappaleet

As I Die – 03.51
Rape of Virtue – 04.48
Death Walks behind You – 06.30 (Atomic Rooster -cover)
Eternal – 04.29 (live)
Aiheesta muualla

Shades of God Discogsissa. (englanniksi)
Albumi Shades of God Encyclopaedia Metallum -sivustolla (englanniksi)
Paradise Lost
| --- | --- |
Albumit::   Lost Paradise  Gothic  Shades of God  Icon  Draconian Times  One Second  Host  Believe in Nothing  Symbol of Life  Paradise Lost  In Requiem  Faith Divides Us – Death Unites Us  Tragic Idol  The Plague Within  Medusa  Obsidian 
Singlet ja EP:t::   "In Dub 12"  "As I Die -EP"  "Gothic EP"  "Seals the Sense"  "The Last Time"  "Forever Failure"  "True Belief"  "Say Just Words"  "One Second"  "Permanent Solution"  "So Much Is Lost"  "Fader"  "Mouth"  "Erased"  "Forever After"  "The Enemy"  "Crucify" 
Livealbumit::   At the BBC -live  The Anatomy  Draconian Times MMXI  Live at the Roundhouse  Symphony for the Lost  Live At Rockpalast 1995  At the Mill 
Kokoelmat::   The Singles Collection  Reflection  Drown in Darkness – The Early Demos  Lost in Time  Tragic Illusion 25 
Videot ja DVD:t::   Live Death  Harmony Breaks  One Second Live  Evolve  Over the Madness  The Anatomy of Melancholy  Draconian Times MMXI
Stimela

Stimela (suom. Höyryjuna) on Etelä-Afrikan menestyneimpiä yhtyeitä. Valtaosa yhteen jäsenistä esiintyi 1970-luvulla The Cannibals nimisessä yhtyeessä, joka oman materiaalinsa lisäksi levytti instrumentaalitaustoja muun muassa Mahotella Queensin albumeilla. Vuonna 1975 laulaja Jacob "Mparanyana" Radabe liittyi yhtyeeseen ja vuonna 1982 vaihtoi nimensä Stimelaksi.
Stilton

Stilton tarkoittaa seuraavia:
stilton, englantilainen homejuusto
Stilton, kylä Englannin Cambridgeshiressa, stiltonjuuston kotipaikka
Stilton, hahmo Prätkähiiret-animaatiosarjassa.
Lordi Stilton, hahmo Knalli ja sateenvarjo -kuunnelmasarjassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Stilton”, voi hakea sivunnimihaulla, laajalla sivunnimihaulla tai tekstihaulla.
Sisäilmayhdistys

Sisäilmayhdistys ry on vuonna 1990 perustettu yhdistys, jonka tarkoituksena on edistää rakennusten terveelliseen ja viihtyisään sisäilmastoon tähtäävää työtä. Yhdistyksen tehtävänä on parantaa tiedonsiirtoa tutkimuksesta käytäntöön sekä valistaa rakennusten asukkaita, käyttäjiä ja omistajia ylläpitämään hyvää sisäilmastoa. Yhdistyksen toiminnan rahoitus perustuu pääasiallisesti kannattajajäsenmaksuihin ja hankekohtaisiin toimeksiantoihin. Osa yhdistyksen julkaisemista tuotteista on maksullisia. Sisäilmayhdistyksellä on merkittävä rooli sisäilman laatua koskevassa valistustyössä. Yhdistys on vaikuttanut muun muassa rakennusten mallityöselitysten tarkastuksiin sekä Rakennustietosäätiön RT- ja LVI-kortteihin. Yhdistyksen saavutuksia on merkittävä vaikuttaminen "Sisäilmaston, rakennustöiden ja pintamateriaalien luokitus" -ohjeeseen. Sen tuloksena Rakennustietosäätiössä on käynnistetty rakennusmateriaalien M1-luokitus.
Julkaisutoiminta

Vuonna 1996 Sisäilmayhdistys julkaisi opetushallituksen tuella Rakennusten sisäilmasto ja LVI-tekniikka -oppikirjan. Yhdistys julkaisee myös Sisäilmauutiset-lehteä, joka ilmestyy neljä kertaa vuodessa. Sisäilmayhdistys toimii aktiivisesti sisäilmastotutkimuksen edistämiseksi Suomessa. Yhdistyksen aloituksesta ja koordinoimana toteutettiin vuonna 1997 projekti, joka johti Tekesin Terve talo -teknologiaohjelmaan. Osana Terve talo -teknologiaohjelmaa TKK:n LVI-laboratorio laati Terveen talon toteutuksen kriteerit -oppaat, jotka antavat käytännön ohjeita Sisäilmastoluokituksen tavoitteiden saavuttamiseen. Sisäilmayhdistys on myös laatinut käyttäjien terveyttä koskevat kriteerit kiinteistöjen ja uudisrakennushankkeiden PromisE-ympäristöluokituksiin.
Sisäilmastoseminaari

Yhdistyksen tiedotustoiminnan kulmakivi on ollut vuosittain pidettävä sisäilmastoseminaari. Se on Suomen laajin sisäilma-alan tapahtuma, johon osallistuu asiantuntijoita tekniikasta lääketieteeseen. Seminaariesitelmät kootaan osallistujille maksutta, ja sitä myydään myös jälkikäteen. Sisäilmastoseminaarin tarkoituksena on esitellä suomalaista sisäilmastotutkimusta. Muina järjestäjinä toimivat SIY Sisäilmatieto ja Teknillisen korkeakoulun LVI-laboratorio. Seminaarin päärahoittajana on Sosiaali- ja terveysministeriö. Seminaarin yhteydessä järjestetään yritysnäyttely, joka osaltaan mahdollistaa seminaarin taloudellisen toteutuksen. Vuonna 2009 seminaari järjestettiin 24. kerran, ja ilmoittautuneita osallistujia oli noin 900. Sisäilmastoseminaari on Suomen laajin sisäilma-alan tapahtuma, johon osallistuu asiantuntijoita tekniikasta lääketieteeseen. Seminaariesitelmät kootaan osallistujille maksutta, ja sitä myydään myös jälkikäteen.
Aiheesta muualla

Yhdistyksen kotisivut (Arkistoitu – Internet Archive)
Skyscraper (kappale)

| ”Skyscraper” Demi Lovato |
| --- | --- | --- |

Singlen tiedot
 Julkaistu: 12. heinäkuuta 2011
 Formaatti: digitaalinen lataus
 Tuottaja(t): Toby Gad
 Tyylilaji: pop
 Kesto: 03.42
 Levy-yhtiö: Hollywood Records
Demi Lovaton muut singlet
| ”Woudn't Change a Thing” 2010 | ”Skyscraper” 2011 | ”Give Your Heart a Break” 2012 |
Skyscraper on yhdysvaltalaisen poplaulaja Demi Lovaton ensimmäinen single hänen kolmannelta studioalbumiltaan. Kappale julkaistiin digitaalisesti 12. heinäkuuta 2011. Kappaleen ovat kirjoittaneet Toby Gad, Kerli Kõiv.
Lovato on tehnyt kappaleesta myös espanjankielisen version, nimeltään "Rascacielo".
Kappaleeseen tehdyn musiikkivideon kuvaukset kestivät 12 tuntia, ja Lovato kertoi kuvausten olleen sekä fyysisesti että henkisesti raskaat. Mark Pellingtonin ohjaama musiikkivideo esitettiin ensimmäisen kerran 13. heinäkuuta.
Listasijoitukset

Kappaletta myytiin ensimmäisen viikon aikana 176 000 kappaletta Yhdysvalloissa, debytoiden toisella sijalla Billboardin Hot Digital Songs -listalla. Billboard Hot 100 -listalla kappale debytoi sijalla kymmenen, joten siitä tuli toinen Lovaton top 10 -single.
| Lista | Paras sijoitus |
| --- | --- |
Australian singlelista: 45
Canadian Hot 100: 18
Uuden-Seelannin singlelista: 9
Yhdysvaltain Billboard Hot 100: 10
Spinazzola

| Spinazzola |
| --- | --- |
 Palazzo Saraceno
 vaakuna
 Spinazzola
 Koordinaatit: 40°58′N, 16°05′E 
Valtio:  Italia
Alue:  Apulia
Maakunta:  Barletta-Andria-Trani
Hallinto:  
 – Pormestari:  Michele Patruno
Pinta-ala:  
 – Kokonaispinta-ala:  182,7 km²
Korkeus:  435 m
Väkiluku (2020):  6 204
 – Väestötiheys:  33,96 as./km²
Aikavyöhyke:  UTC+1
 – Kesäaika:  UTC+2
Postinumero:  76014
Suuntanumero(t):  0883
Rekisterikilpi:  BT
 
 www.comune.spinazzola.bt.it 
Infobox OKVirheellinen NIMI-arvo: 
Spinazzola on kaupunki Etelä-Italiassa Apulian alueella, Barletta-Andria-Tranin maakunnassa. Kaupungin pinta-ala on 182,7 neliökilometriä, ja vuonna 2020 siellä arvioitiin olevan 6 204 asukasta.
Tunnettuja kaupunkilaisia

Innocentius XII, paavi 1691–1700
Aiheesta muualla

Kuvia tai muita tiedostoja aiheesta Spinazzola Wikimedia Commonsissa
Viralliset sivut (italiaksi)
Barletta-Andria-Tranin maakunta
Andria | Barletta | Bisceglie | Canosa di Puglia | Margherita di Savoia | Minervino Murge | San Ferdinando di Puglia | Spinazzola | Trani | Trinitapoli
Stimorol

Stimorol Original -purkkatyynyjä.
Stimorolin graafisin tunnuksin varustettu reppu.
Stimorol on alun perin tanskalainen vuonna 1956 markkinoille tuotu purukumimerkki. Sitä valmistetaan kymmeninä maku- ja pakkausvaihtoehtoina eri puolille maailmaa. Alun perin Stimorol sisälsi sokeria, kunnes vuonna 1979 lanseerattiin sokeriton vaihtoehto. Pohjoismaissa myydyn sokerittoman Stimorol Originalin makeutusaineita ovat nykyisin sorbitoli, isomalti, maltitoli ja maltitolisiirappi, aspartaami ja asesulfaami K.
Vuonna 1915 perustettu Dandy-yhtiö, aiemmin nimillä Vejle Caramel- og Tabletfabrik ja Dansk Tyggegummi Fabrik, toi Stimorol-purukumin markkinoille vuonna 1956. Sitä markkinoitiin aluksi vain Pohjoismaissa, myös Suomessa.
Heti Neuvostoliiton romahduksen jälkeen Stimorol laajentui onnistuneesti Venäjän vapautuneille markkinoille ja saavutti siellä oman arvionsa mukaan pian noin 50 prosentin markkinaosuuden, kakkosena Wrigley’s. Venäjästä tuli näin Stimorolin suurin markkina-alue. Dandy-yritys pyrki siirtämään tuotantoaan Venäjälle, mutta törmäsi 1990-luvun puolivälissä venäläisviranomaisten mielivaltaisiin muutoksiin, kuten raaka-aineiden tuontitullien korotuksiin.. Stimorol sponsoroi ainakin alkuvuosina Venäjän jääkiekkomaajoukkuetta, ja Venäjän jalkapalloliigan nimenä on ollut Stimorol-liiga. Muita sponsorointikohteita 1990-luvulla olivat television säätiedotukset ja Moskovan yliopiston opiskelijatilaisuudet.
Stimorolia markkinoi vuosituhannen vaihteessa yhdysvaltalainen elintarvikejätti Kraft Foods ja sitten siitä vuonna 2012 eriytetty Mondelez International-elintarvikeyhtiö, joka piti sitä Trident-purukumin rinnakkaisbrändinä Euroopan markkinoilla. Vuonna 2022 Stimorol siirtyi muiden Mondelezin purukumimerkkien mukana uudelle omistajalle, alankomaalaiselle Perfetti Van Melle -yhtiölle.
Suomessa Stimorol oli vuonna 1977 neljänneksi myydyin purukumimerkki. Kymmenen merkin kärjessä oli sen lisäksi seitsemän kotimaista Jenkki-purukumia sekä PK ja Sor-Bits. Tuohon aikaan Stimorol sponsoroi Suomessa junioritennistä.
Stimorolia edusti Suomessa pitkään vuonna 1979 perustettu Alfmix Oy, joka toimi 1980- ja 1990-luvulla Helsingin Ala-Malmin Ormuspellossa.
Jevgeni Uhnaljov

Jevgeni Iljitš Uhnaljov (ven. Евгений Ильич Ухналёв, 1931 Leningrad, Neuvostoliitto – 2. syyskuuta 2015) oli venäläinen taidemaalari. Hän kävi taidekoulua pyrkiäkseen taideakatemiaan, mutta 15-vuotiaana joutui koulutoverinsa ilmiantamana syytteeseen Stalinin murhan suunnittelusta ja muusta vehkeilystä. Hänet tuomittiin kuolemaan, mutta tuomio muutettiin 25 vuoden vankeudeksi, jonka hän suoritti Vorkutan kaivoksilla, jossa hän jatkoit piirustusharrastustaan. Hänet vapautettiin vuonna 1954 ja sai kunnianpalautuksen viisi vuotta myöhemmin. Vuosina 1967–1975 hän toimi Eremitaasin pääarkkitehtina, 1980-luvulta lähtien vapaana taiteilijana ja vuodesta 1998 Eremitaasin johtavana taidemaalarina. Vuonna 1997 hän sai kansantaiteilijan arvonimen. Hän oli myös Venäjän valtakunnan uuden vaakunan pääsuunnittelija.
Staccato

Staccato-merkintöjä nuottien yläpuolella.
Staccato (suom. terävästi) on eräs tapa, jolla nuotit soitetaan. Staccato soitetaan lyhyesti ja terävästi, ja se merkitään pisteellä nuotin ylä- tai alapuolelle. Staccaton vastakohta on legato. Staccato-nuottien välissä on aina tauko, ja ne voidaan kestoltaan jakaa edelleen lyhyisiin ja hyvin lyhyisiin (staccatissimo) nuotteihin.
Aiheesta muualla

Kuvia tai muita tiedostoja aiheesta Staccato Wikimedia Commonsissa
Suomen hovi

Suomen hovi oli TV1-kanavalla vuonna 1989 lähetetty ajankohtaisviihdeohjelma. Ohjelmasta muistetaan erityisesti toimittaja Taina Westin esittämä, provosoiviin kysymyksiin erikoistunut juontajahahmo Aune Asplund. Ajankohtaiskeskusteluiden lisäksi ohjelma sisälsi myös sketsejä ja musiikkinumeroita.
Suomen hovia käsikirjoittivat muun muassa Liisa Rimpiläinen ja Taina West, jotka muistetaan myös suositusta uutisparodiaohjelmasta Iltalypsystä.
Aiheesta muualla

Ylen Elävä arkisto – Suomen hovi: Luottokorttihäirikkö
Suomen hovi Yle Areenassa
Some Kind of Trouble

| Some Kind of Trouble James Blunt |
| --- | --- | --- |

Studioalbumin tiedot
 Julkaistu: 8. marraskuuta 2010
 Kesto: 46.04
 Levy-yhtiö: Atlantic, Custard
Listasijoitukset
  9.
James Bluntin muut julkaisut
| All the Lost Souls 2007 | Some Kind of Trouble 2010 | Moon Landing 2013 |
Some Kind of Trouble on James Bluntin kolmas studioalbumi, joka julkaistiin 8. marraskuuta 2010.
Kappaleet

Stay The Night – 3.36
Dangerous – 3.10
Best Laid Plans – 3.30
So Far Gone – 3.34
No Tears – 3.50
Superstar – 3.49
These Are The Words – 3.23
Calling Out Your Name – 3.24
Heart Of Gold – 3.31
I’ll Be Your Man – 3.37
If Time Is All I Have – 3.25
Empty Track – 0.05
Turn Me On – 2.29
Skotlannin väestö

Skotlannin väestö muodostuu 5 327 700 asukkaasta. Maan suurimmat kaupungit ovat Glasgow ja Edinburgh. Väestön kokonaismäärä on pysynyt suhteellisen vakaana 1900-luvun puolivälistä lähtien. Vuonna 1974 väkiluku oli 5,24 miljoonaa, mistä se laski vuoden 2002 5,05 miljoonaan. Tämän jälkeen se lähti taas nousemaan erityisesti positiivisen nettomuuton ansiosta.
Skotlantilaisista skoteiksi itsensä määrittelee 62 prosenttia aikuisväestöstä. Skotlannissa syntyneitä asukkaista on 83 prosenttia, kun muualla Britanniassa syntyneitä on 10 prosenttia. Vähemmistöjen määrä on tuplaantunut 2000-luvun alussa; suurin vähemmistöryhmä oli puolalaiset. Kansalliseen Skotlannin kirkkoon kuului 32,4 prosenttia väestöstä. Uskonnottomien määrä oli 36,7 prosenttia.
Skotlannin terveystilanne on Länsi-Euroopan heikoin. Elinajanodote on noussut ja kuolleisuus laskenut, mutta ei yhtä nopeasti kuin muissa länsieurooppalaisissa valtioissa. Vuonna 2010 elinajanodote miehillä oli 76,1 ja naisilla 80,6 vuotta.
Väestöjakauma ja -kehitys

National Records of Scotlandin arvion mukaan Skotlannissa oli vuoden 2013 puolivälissä 5 327 700 asukasta, eli enemmän kuin koskaan aiemmin. Vuoden 2011 väestönlaskennan perusteella Skotlannin suurimmat kaupungit olivat Glasgow (590 507 asukasta), Edinburgh (459 366 asukasta), Aberdeen (195 021 asukasta), Dundee (147 285 asukasta) ja Paisley (76 834 asukasta).
Skotlannin asukasluku on pysynyt melko vakaana 1960-luvulta lähtien. Vuonna 1974 asukasluku oli ennätyksellinen 5,24 miljoonaa, mutta sitten määrä rupesi laskemaan. Asukasluku oli vuonna 2002 laskenut 5,05 miljoonaan ja lähti sen jälkeen taas nousemaan. 2000-luvulla tapahtunut asukasluvun kasvu johtuu erityisesti positiivisesta nettomuutosta; lisäksi syntyneitä on ollut kuolleita enemmän. Skotlantiin muutti heinäkuun 2011 ja kesäkuun 2012 välisenä aikana 12 700 ihmistä enemmän kuin sieltä muutti pois. Muista Britannian osista Skotlanti sai muuton ansiosta 3 000 uutta asukasta ja muualta maailmasta 9 700. Samassa ajassa syntyneitä oli 4 223 enemmän kuin kuolleita.
Skotlannin väestöpyramidi on muuttunut selvästi 1900-luvulla. Ikärakenne oli vielä vuoden 1911 väestönlaskennan perusteella pyramidin mallinen, mutta seuraavan vuosisadan aikana ikärakenne on selvästi tasoittunut. Vuoden 2012 väestöpyramidissa on selvästi kolme kohoumaa. Noin 65-vuotiaiden ja 40–50-vuotiaiden korkea määrä selittyy vuoden 1947 ja 1960-luvun suurilla ikäluokilla. Pienempi kohouma on 20–30-vuotiaiden kohdalla, mikä johtuu erillisen suuren ikäluokan heijastevaikutuksesta.